2022 2 24
Europos Sąjungos oficialusis leidinys
LT
L 45/1429 KOMISIJA BANDOMIEJI PROJEKTAI
PP 03 — SKYRIUS BENDROJI RINKA (tęsinys) PP 03 21
2021 m.
PP 03 21 01
Bandomasis projektas – Europos vartotojų maisto švaistymo prevencijos forumas Duomenys (Diferencijuoti asignavimai) 2022 m. asignavimai Įsipareigojimai
250 000
2021 m. asignavimai
Mokėjimai
Įsipareigojimai
62 500
650 000
2020 m. vykdymas
Mokėjimai
Įsipareigojimai
Mokėjimai
162 500
Paaiškinimai Šiuo bandomuoju projektu tęsiamas šiuo metu vykdomas bandomasis projektas „Europos vartotojų maisto švaistymo prevencijos forumas“, kuriame dalyvauja geriausi šios srities ekspertai ir kiti atitinkami suinteresuotieji subjektai, kad surinktų duomenis ir parengtų įvairius įrodymais pagrįstus praktinius sprendimus, kaip sumažinti maisto atliekų kiekį namų ūkių ir (arba) vartotojų lygmeniu.
Pirmuoju vykdomo bandomojo projekto etapu suburiami ekspertai iš valstybių narių.
Jie ieškos būdų, kaip užtikrinti glaudesnius daugialypius intervencinius veiksmus įvairiose srityse, ir nustatys kampanijos priemones, kurias būtų galima taikyti siekiant sumažinti vartotojų švaistomo maisto kiekį.
Vis dėlto pirmuoju bandomojo projekto etapu numatomas ribotas finansavimas ekspertų išvadų sklaidai, visų pirma rengiant susijusias komunikacijos priemones.
Tikimasi, kad ekspertai pateiks daug vertingų išvadų ir rekomendacijų, kaip sumažinti vartotojų švaistomo maisto kiekį valstybėse narėse.
Tikimasi, kad komunikacijos rezultatai pirmuoju etapu bus šie: — interneto tinklalapis, kuriame pateikiami projekto rezultatai; — projekto rezultatų santrauka (priemonės, geriausia praktika ir rekomendacijos dėl vartotojų maisto švaistymo prevencijos) visomis oficialiosiomis Sąjungos kalbomis; — trys lankstinukai, kuriuose pateikiamos pagrindinės rekomendacijos prioritetinei tikslinei auditorijai, išversti į visas oficialiąsias Sąjungos kalbas ir — Parlamente organizuojamas sklaidos renginys.
Bandomojo projekto antrojo etapo tikslas – pasitelkiant interaktyvias internetines ir kitas komunikacijos priemones sudaryti palankesnes sąlygas suinteresuotiesiems subjektams, dalyvaujantiems vartotojų maisto švaistymo prevencijos veikloje, pasinaudoti maisto švaistymo prevencijos ekspertų išvadomis.
Taigi forumo rezultatai gali padėti gauti informacijos, kurios reikia rengiant veiksmingiausias vartotojų maisto švaistymo mažinimo strategijas, iniciatyvas ir priemones, pritaikytas prie tikslinės auditorijos poreikių valstybėse narėse.
Tikimasi, kad, remiantis Europos vartotojų maisto švaistymo prevencijos forumo rezultatais, antrojo etapo rezultatai bus šie: — interaktyvių internetinių priemonių ir kitos komunikacinės medžiagos (pvz., trumpų vaizdo įrašų) kūrimas norint sudaryti palankesnes sąlygas suinteresuotiesiems subjektams įgyvendinti forumo įrodymais pagrįstas rekomendacijas ir geriausią patirtį siekiant mažinti vartotojų maisto švaistymą; — viešo renginio, kurio tikslas – skleisti rezultatus platesnei suinteresuotųjų subjektų bendruomenei, organizavimas; — interaktyvi internetinė priemonė (įskaitant duomenų vizualizaciją) ir kita komunikacinė medžiaga (pvz., vaizdo medžiaga), kuri praturtins pirmuoju etapu sukurtą tinklalapį.
Internetinės komunikacijos priemonės bus patogios naudoti ir skirtos pirminių vartotojų grupėms, dalyvaujančioms maisto švaistymo prevencijos veikloje (pvz., valdžios institucijos, maisto tvarkymo subjektai, pedagogai, moksleiviai, vartotojai).
Nors daugiausia dėmesio būtų skiriama maisto švaistymo prevencijai, jos taip pat gali būti susijusios su kitomis vartotojams skirtomis iniciatyvomis (pvz., mitybos, dovanojimo iniciatyvomis ir bendruomenės veiksmais, IRT sprendimais bei kt.).